Document ID: 32007R0102

UREDBA KOMISIJE (ES) št. 102/2007
z dne 2. februarja 2007
o sprejetju specifikacij priložnostnega modula za leto 2008 o položaju migrantov in njihovih neposrednih potomcev na trgu delovne sile, kakor določa Uredba Sveta (ES) št. 577/98, in o spremembi Uredbe (ES) št. 430/2005
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (1) in zlasti člena 4(2) Uredbe,
ob upoštevanju naslednjega:
(1)
Evropski svet je na svojem srečanju v Solunu junija 2003 ocenil, da uspešno vključevanje migrantov prispeva k socialni koheziji, gospodarski blaginji in obravnavi demografskih in gospodarskih težav, s katerimi se Evropska unija sooča, ter pozval k nadaljnjemu napredku na tem področju. Poleg tega je izrecno pozval k natančni in objektivni analizi teh vprašanj, kar bi pripomoglo k razvoju in pospeševanju pobud politike za učinkovitejše upravljanje migracije v Evropi. Potreba po učinkoviti politiki vključevanja je bila ponovno poudarjena v „Haaškem programu“, ki ga je Evropski svet sprejel v Bruslju novembra 2004.
(2)
Kakor je poudarjeno v prvem letnem poročilu Komisije o migracijah in vključevanju (2), je bilo pomanjkanje dostopa do zaposlitve ugotovljeno kot največja ovira pri vključevanju ter s tem najpomembnejša politična prednostna naloga znotraj nacionalnih politik vključevanja.
(3)
Zato je za spremljanje napredka k splošnim ciljem evropske strategije zaposlovanja in procesa socialnega vključevanja potreben izčrpen in primerljiv niz podatkov o položaju migrantov in njihovih neposrednih potomcev na trgu delovne sile.
(4)
Predlog Komisije za Sklep Evropskega Parlamenta in Sveta o ustanovitvi programa Skupnosti za zaposlovanje in socialno solidarnost - PROGRESS (3) predvideva v oddelku 1 „Zaposlovanje“ financiranje ustreznih ukrepov, vključno s statističnimi ukrepi. Ta uredba mora izvajati navedene ukrepe.
(5)
Uredba Komisije (ES) št. 384/2005 z dne 7. marca 2005 o sprejetju programa priložnostnih modulov, ki zajemajo leta 2007 do 2009, za vzorčno raziskavo delovne sile, predvideno z Uredbo Sveta (ES) št. 577/98 (4), je že vključila priložnostni modul o položaju migrantov in njihovih neposrednih potomcev na trgu dela. Seznam spremenljivk za ta modul je treba opredeliti do decembra 2006.
(6)
Uredba (ES) št. 384/2005 tudi določa, da bo izvajanje modula za leto 2008 odvisno od rezultatov študij izvedljivosti, ki jih je treba dokončati pred koncem leta 2005. Eurostat je predstavil rezultate teh študij izvedljivosti na sestanku direktorjev področja socialne statistike držav članic septembra 2005. Sklenjeno je bilo, da morajo države članice in Eurostat nadaljevati s pripravami modula za leto 2008.
(7)
Zaradi zanesljivosti in kakovosti podatkov, ki jih je treba zagotoviti, morajo biti nekatere spremenljivke iz Priloge k tej uredbi za države članice z majhnim vzorcem za migrante neobvezne.
(8)
Obstaja potreba po spremembi stolpcev 19/20 Priloge II k Uredbi Komisije (ES) št. 430/2005 z dne 15. marca 2005 o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti o šifriranju, ki se od leta 2006 dalje uporablja za posredovanje podatkov, in uporabi podvzorca za zbiranje podatkov o strukturnih spremenljivkah (5) za povečanje pomena analize položaja migrantov na trgu dela s pridobitvijo informacij o letu prihoda v državo gostiteljico in starosti v času prihoda, kar ostajata dve ključni obrazložitveni spremenljivki za analizo procesa vključevanja na trg dela.
(9)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Podroben seznam spremenljivk, ki jih je treba zbrati v letu 2008 v okviru priložnostnega modula o položaju migrantov in njihovih neposrednih potomcev na trgu dela, se določi v Prilogi.
Člen 2
Stolpci 213, 214, 215, 216, 217, 218 in 219 Priloge so neobvezni za Češko, Dansko, Estonijo, Latvijo, Litvo, Madžarsko, Malto, Poljsko, Slovenijo, Slovaško in Finsko.
Člen 3
Stolpca 19 in 20 v Prilogi II k Uredbi Komisije (ES) št. 430/2005 se nadomestita z naslednjim besedilom:
„YEARESID
19/20
LETNA
Število let prebivanja v tej državi
Vsi“
00
Rojen v tej državi
01-99
Število let prebivanja v tej državi
Prazno
Ni odgovora
Člen 4
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. februarja 2007

Labels: 12
0
9
19